CELEX: 32008D0167
Language: fi
Date: 2008-02-18 00:00:00
Title: 2008/167/EY: Komission päätös, tehty 18 päivänä helmikuuta 2008 , Sloveniassa käytettävien sianruhojen luokitusmenetelmien hyväksymisestä tehdyn päätöksen 2005/879/EY muuttamisesta (tiedoksiannettu numerolla K(2008) 554)

29.2.2008   
            
            
               FI
            
            
               Euroopan unionin virallinen lehti
            
            
               L 56/28
            
         
      KOMISSION PÄÄTÖS,
   tehty 18 päivänä helmikuuta 2008,
   Sloveniassa käytettävien sianruhojen luokitusmenetelmien hyväksymisestä tehdyn päätöksen 2005/879/EY muuttamisesta
   (tiedoksiannettu numerolla K(2008) 554)
   (Ainoastaan sloveeninkielinen teksti on todistusvoimainen)
   (2008/167/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2005/879/EY (2) säädetään kahden menetelmän (Zwei-Punkt – DM5 ja Hennessy Grading Probe) hyväksymisestä sianruhojen luokittelemiseksi Sloveniassa.
            
         
               (2)
            
            
               Slovenia on tekniikan kehityksen huomioon ottamiseksi pyytänyt komissiota hyväksymään tarkistetun laskukaavan ja esittänyt leikkuutulokset yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklan 3 kohdassa säädetyn pöytäkirjan toisessa osassa.
            
         
               (3)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät.
            
         
               (4)
            
            
               ZP-DM5-luokittelumenetelmä on hyväksytty päätöksellä 2005/879/EY 31 päivään joulukuuta 2007. Koska tarkistettujen menetelmien arviointi on viivästynyt, lupa olisi pidettävä voimassa siihen asti kun tätä päätöstä sovelletaan.
            
         
               (5)
            
            
               Päätöstä 2005/879/EY olisi sen vuoksi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2005/879/EY liite tämän päätöksen liitteellä.
   2 artikla
   Poiketen siitä, mitä päätöksen 2005/879/EY 1 artiklan toisessa kohdassa säädetään, mainitun päätöksen liitteessä vahvistettua ZP-DM5-luokittelumenetelmää sovelletaan tämän päätöksen tiedoksiantamiseen asti.
   3 artikla
   Tämä päätös on osoitettu Slovenian tasavallalle.
   
      Tehty Brysselissä 18 päivänä helmikuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EUVL L 324, 10.12.2005, s. 87.
   
      (3)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      LIITE
      
         
            ”LIITE
            SLOVENIASSA KÄYTETTÄVÄT SIANRUHOJEN LUOKITUSMENETELMÄT
            1   osa
            ZWEI-PUNKT – DM5 (ZP)
            
                        1.
                     
                     
                        Sianruhot luokitellaan käyttämällä Zwei-Punkt – DM5 (ZP) -menetelmää.
                     
                  
                        2.
                     
                     
                        Vähärasvaisen lihan osuus ruhosta lasketaan seuraavalla kaavalla:
                        Ŷ = 60,81879 – 0,72992 × FDM + 0,12157 × MDM
                        
                        jossa
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    FDM
                                    
                                 
                                 
                                    =
                                 
                                 
                                    Näkyvän selkäsilavan (kamara mukaan luettuna) paksuus millimetreinä, mitattuna halkaistun ruhon siinä kohdassa, jossa keskimmäistä pakaralihasta (Musculus glutaeus medius) ympäröivä silavakerros on ohuin,
                                 
                              
                                    MDM
                                    
                                 
                                 
                                    =
                                 
                                 
                                    Näkyvän pakaralihaksen paksuus millimetreinä, mitattuna halkaistun ruhon siinä kohdassa, jossa keskimmäisen pakaralihaksen (Musculus glutaeus medius) etukärjen ja selkäydinkanavan yläreunan välinen etäisyys on lyhin.
                                 
                              Tätä kaavaa sovelletaan 50–120 kilogramman painoisiin ruhoihin.
                     
                  2   osa
            HENNESSY GRADING PROBE (HGP 4)
            
                        1.
                     
                     
                        Sianruhot luokitellaan Hennessy Grading Probe (HGP 4) -laitteen avulla.
                     
                  
                        2.
                     
                     
                        Laitteessa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja jossa on valodiodi (tyyppiä LYU 260-EO oleva Siemens LED) sekä tyyppiä 58 MR olevan valodetektori; toimintaetäisyyden on oltava 0–120 millimetriä. Mittaustulokset muutetaan arvioiduksi vähärasvaisen lihan osuudeksi HGP 4 -laitteella tai siihen liitetyllä tietokoneella.
                     
                  
                        3.
                     
                     
                        Vähärasvaisen lihan osuus ruhosta lasketaan seuraavalla kaavalla:
                        Ŷ = 68,52500 – 0,91029 × FHGP4 + 0,08512 × MHGP4
                        
                        jossa
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    FHGP4
                                    
                                 
                                 
                                    =
                                 
                                 
                                    selkäsilavan paksuus (kamara mukaan luettuna) millimetreinä mitattuna 7 senttimetrin päästä selän keskiviivasta kolmannen ja neljännen takimmaisen kylkiluun välistä,
                                 
                              
                                    MHGP4
                                    
                                 
                                 
                                    =
                                 
                                 
                                    Lihaksen paksuus millimetreinä mitattuna samanaikaisesti ja samasta kohdasta kuin FHGP4.
                                 
                              Tätä kaavaa sovelletaan 50–120 kilogramman painoisiin ruhoihin.”